จักรวาลภาพยนตร์มาร์เวล: เฟสสี่

| จักรวาลภาพยนตร์มาร์เวล: เฟสสี่ |
| --- | --- |
สร้างจาก: ตัวละครตีพิมพ์ โดย มาร์เวลคอมิกส์
อำนวยการสร้าง:  เควิน ไฟกี  โจนาธาน ชวาร์ตซ์ (SC)  เนต มัวร์ (ฮีโร่พลังเทพเจ้า และ WF)  เอมี ปาสคาล (NWH)  แบรด วินเดอร์บอม (LaT) 
นักแสดงนำ: ดูด้านล่าง
บริษัทผู้สร้าง:   มาร์เวลสตูดิโอส์  มาร์เวลสตูดิโอส์แอนิเมชัน (WIF & IAG)  โคลัมเบียพิคเจอร์ส (NWH)  
ผู้จัดจำหน่าย:  วอลต์ดิสนีย์สตูดิโอส์โมชันพิกเชอส์  โซนี่พิกเชอส์รีลีดซิง (NWH)  ดิสนีย์แพลตฟอร์มดิสทริบิวชัน (ละครชุดดิสนีย์+) 
วันฉาย: ค.ศ. 2021–2022
ประเทศ: สหรัฐ
ภาษา: อังกฤษ
ทุนสร้าง: รวม (7 เรื่อง): 1.46–1.54 พันล้านดอลลาร์สหรัฐ
ทำเงิน: รวม (7 เรื่อง): 5.712 พันล้านดอลลาร์สหรัฐ
| เฟสของ จักรวาลภาพยนตร์มาร์เวล |
| --- | --- |
 ดิอินฟินิตีซากา  เฟสหนึ่ง (ค.ศ. 2008–2012)  เฟสสอง (ค.ศ. 2013–2015)  เฟสสาม (ค.ศ. 2016–2019) 
 เดอะมัลติเวิร์สซากา  เฟสสี่ (ค.ศ. 2021–2022)  เฟสห้า (ค.ศ. 2023–2025)  เฟสหก (ค.ศ. 2025–2027) 
 รายชื่อ  ภาพยนตร์ •  ละครชุด •  รายการพิเศษ 
ด ค ก
เฟสสี่ ของจักรวาลภาพยนตร์มาร์เวล เป็นกลุ่มของภาพยนตร์แนวซูเปอร์ฮีโรอเมริกันและละครชุดทางโทรทัศน์ที่ฉายและออกอากาศในปี ค.ศ. 2021 ถึง 2022 สร้างโดยมาร์เวลสตูดิโอส์ จากตัวละครที่ปรากฏในสิ่งพิมพ์ของมาร์เวลคอมิกส์ เฟสสี่เป็นเฟสแรกของแฟรนไชส์ที่รวมละครชุดและรายการพิเศษ โดยเรียกว่า "ผลงานพิเศษของมาร์เวลสตูดิโอส์" โดยทุกเรื่องจะออกอากาศในบริการสตรีมมิงทางดิสนีย์+ เฟสสี่เริ่มต้นด้วยละครชุด วันด้าวิสชั่น ออกอากาศครั้งแรกในเดือนมกราคม ค.ศ. 2021 ขณะที่ภาพยนตร์เรื่องแรกในเฟสนี้คือ แบล็ค วิโดว์ ฉายในเดือนกรกฎาคม ค.ศ. 2021 จัดจำหน่ายโดย วอลต์ดิสนีย์สตูดิโอส์โมชันพิกเชอส์ เฟสนี้สิ้นสุดด้วยรายการพิเศษ รวมพันธุ์นักสู้พิทักษ์จักรวาล ตอนพิเศษรับวันหยุด ในเดือนพฤศจิกายน ค.ศ. 2022 กำหนดการฉายของภาพยนตร์ในเฟสสี่มีการเปลี่ยนแปลงอยู่หลายครั้งเนื่องจากการระบาดทั่วของโควิด-19 เควิน ไฟกี เป็นผู้อำนวยการสร้างให้กับภาพยนตร์ทุกเรื่องและเป็นผู้อำนวยการสร้างฝ่ายบริหารให้กับละครชุดและรายการพิเศษทุกเรื่องในเฟสนี้ ไฟกีอำนวยการสร้างร่วมกับ โจนาธาน ชวาร์ตซ์ ใน ชาง-ชี กับตำนานลับเท็นริงส์, เนต มัวร์ ใน ฮีโร่พลังเทพเจ้า กับ แบล็ค แพนเธอร์: วาคานด้าจงเจริญ, เอมี ปาสคาล ใน สไปเดอร์-แมน: โน เวย์ โฮม และ แบรด วินเดอร์บอม ใน ธอร์: ด้วยรักและอัสนี
ภาพยนตร์ในเฟสนี้ประกอบด้วย แบล็ค วิโดว์ แสดงนำโดย สการ์เลตต์ โจแฮนส์สัน กลับมารับบทเดิมเป็น นาตาชา โรมานอฟฟ์ / แบล็ค วิโดว์, ชาง-ชี กับตำนานลับเท็นริงส์ แสดงนำโดย ซือมู่ หลิว, ฮีโร่พลังเทพเจ้า ประกอบด้วยนักแสดงนำจำนวนมาก, ภาพยนตร์ภาคต่อ สไปเดอร์-แมน: โน เวย์ โฮม จาก โซนี่พิกเจอร์สรีลีดซิง แสดงนำโดย ทอม ฮอลแลนด์ กลับมารับบทเดิมเป็น ปีเตอร์ ปาร์คเกอร์ / สไปเดอร์-แมน, จอมเวทย์มหากาฬ ในมัลติเวิร์สมหาภัย‎ แสดงนำโดย เบเนดิกต์ คัมเบอร์แบตช์ กลับมารับบทเดิมเป็น ดร. สตีเฟน สเตรนจ์, ธอร์: ด้วยรักและอัสนี แสดงนำโดย คริส เฮมส์เวิร์ท กลับมารับบทเดิมเป็น ธอร์ และ แบล็ค แพนเธอร์: วาคานด้าจงเจริญ แสดงนำโดย ลิทีเชีย ไรต์ กลับมารับบทเดิมเป็น ชูริ / แบล็ค แพนเธอร์ ภาพยนตร์ในเฟสนี้ทำเงินรวมกันมากกว่า 5.7 พันล้านดอลลาร์สหรัฐในบ็อกซ์ออฟฟิศทั่วโลก
ละครชุดบนดิสนีย์+ ในเฟสนี้ประกอบด้วย วันด้าวิสชั่น แสดงนำโดย อลิซาเบธ โอลเซนและพอล เบ็ตตานีย์ กลับมารับบทเดิมเป็นตัวละครตามชื่อเรื่อง, ฟัลคอนและวินเทอร์ โซลเยอร์ แสดงนำโดย แอนโทนี แมกกีและเซบาสเตียน สแตน กลับมารับบทเดิมเป็นตัวละครตามชื่อเรื่อง, ปีหนึ่งของ โลกิ แสดงนำโดย ทอม ฮิดเดิลสตัน, ปีหนึ่งของ สมมุติว่า...? บรรยายโดย เจฟฟรีย์ ไรต์, ฮอว์คอาย แสดงนำโดย เจเรมี เรนเนอร์และเฮลี สไตน์เฟลด์, มูนไนท์ แสดงนำโดย โอสการ์ อิซาอัก, มิสมาร์เวล แสดงนำโดย ไอมาน เวลลานี และ ชี-ฮัลค์: ทนายสายลุย แสดงนำโดย แททีอานา มัสลานี รายการโทรทัศน์พิเศษได้แก่ แวร์วูล์ฟ บาย ไนท์ แสดงนำโดย กาเอล การ์ซิอา เบร์นัล และ รวมพันธุ์นักสู้พิทักษ์จักรวาล ตอนพิเศษรับวันหยุด ประกอบด้วยนักแสดงนำจำนวนมาก เช่นเดียวกับปีแรกของ ไอแอมกรูท แสดงนำโดย วิน ดีเซล ก็รวมอยู่ในเฟสนี้เช่นกัน เบเนดิกต์ หว่อง ปรากฏตัวในเฟสนี้มากที่สุด โดยปรากฏในภาพยนตร์สามเรื่องและละครชุดสองเรื่อง เฟสสี่รวมกับ เฟสห้าและเฟสหก กลายเป็น "เดอะมัลติเวิร์สซากา"